CELEX: 32000R0643
Language: hr
Date: 2000-03-28 00:00:00
Title: Uredba Komisije (EZ) br. 643/2000 od 28. ožujka 2000. o načinu korištenja eura za potrebe proračunskog upravljanja strukturnim fondovima

14/Sv. 003
            
            
               HR
            
            
               Službeni list Europske unije
            
            
               3
            
         32000R0643
   
               L 078/4
            
            
               SLUŽBENI LIST EUROPSKE UNIJE
            
            
               28.03.2000.
            
         
      UREDBA KOMISIJE (EZ) br. 643/2000
   od 28. ožujka 2000.
   o načinu korištenja eura za potrebe proračunskog upravljanja strukturnim fondovima
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EZ) br. 1260/1999 od 21. lipnja 1999. o utvrđivanju općih odredaba o strukturnim fondovima (1), a posebno njezin članak 33. i članak 53. stavak 2.,
   budući da:
   
               (1)
            
            
               Člankom 33. Uredbe (EZ) br. 1260/1999 predviđeno je da se odluke, obveze i plaćanja Komisije izražavaju i izvršavaju u eurima, u skladu s modalitetima koje odredi Komisija.
            
         
               (2)
            
            
               Za države članice čija je valuta euro, pri konverziji eura u nacionalne valute i obrnuto koriste se stope koje su neopozivo utvrđene Uredbom Vijeća (EZ) br. 2866/98 (2); u skladu s člankom 1. Uredbe Komisije (Euratom, EZUČ, EZ) br. 3418/93 od 9. prosinca 1993. o utvrđivanju detaljnih pravila za provedbu određenih odredbi Financijske uredbe od 21. prosinca 1977. (3), kako je zadnje izmijenjena Odlukom 1999/537/EZ, EZUČ, Euratom (4), za države članice čija valuta nije euro devizni su tečajevi mjesečni tečajevi eura izračunani na temelju tečajeva koji su bili na snazi na dan prije zadnjeg radnog dana u mjesecu koji prethodi mjesecu za koji se tečajevi utvrđuju; ti se tečajevi objavljuju u seriji C Službenog lista Europskih zajednica.
            
         
               (3)
            
            
               Prema prijelaznim odredbama utvrđenima člankom 52. stavkom 1. Uredbe (EZ) br. 1260/1999, za doprinose odobrene na temelju Uredbe Vijeća (EEZ) br. 4253/88 od 19. prosinca 1988. o utvrđivanju odredbe za provedbu Uredbe (EEZ) br. 2052/88 o utvrđivanju odredbe za provedbu Uredbe (EEZ) br. 2052/88 u pogledu koordiniranja aktivnosti različitih strukturnih fondova među njima samima te s operacijama Europske investicijske banke i drugih postojećih financijskih instrumenata (5), kako je zadnje izmijenjena Uredbom (EZ) br. 3193/94 (6), trebaju se nastaviti primjenjivati odredbe koje se odnose na plaćanja, a koje su utvrđene Uredbom Komisije (EEZ) br. 1866/90 od 2. srpnja 1990. o načinu korištenja ECU-a za potrebe proračunskog upravljanja strukturnim fondovima (7), kako je zadnje izmijenjena Uredbom (EZ) br. 2745/94 (8).
            
         
               (4)
            
            
               U vezi s ovom Uredbom provedeno je savjetovanje s odborom iz članka 147. Ugovora, Upravnim odborom za poljoprivredne strukture i ruralni razvoj, kao i Upravnim odborom za ribarstvo i akvakulturu.
            
         
               (5)
            
            
               Mjere utvrđene ovom Uredbom u skladu su s mišljenjem Odbora za razvoj i transformaciju regija,
            
         DONIJELA JE OVU UREDBU:
   Članak 1.
   Predstavljanje planova, zahtjeva za doprinose iz fondova te godišnjih i završnih izvješća o provedbi.
   1.   Razvojni planovi, planovi financiranja, zahtjevi za pomoć i dopune programa te godišnja i završna izvješća o provedbi, navedeni u Uredbi (EZ) br. 1260/1999, podnose se Komisiji u eurima.
   2.   U godišnjim i završnim izvješćima o provedbi, iznosi u eurima iz izvještaja o rashodima moraju odgovarati iznosima u eurima koji se dobiju primjenom članka 2.
   Članak 2.
   Plaćanja
   1.   Izjave o izdacima koje se prilažu zahtjevima za plaćanje i koje je ovjerilo tijelo za plaćanja, u skladu s člankom 32. stavkom 3. Uredbe (EZ) br. 1260/1999, Komisiji se podnose u eurima.
   2.   Države članice čija valuta nije euro na datum podnošenja zahtjeva za plaćanjem preračunavaju u eure iznose nastalih izdataka u nacionalnoj valuti, koristeći tečaj koji je na snazi predzadnji radni dan pri Komisiji u mjesecu koji prethodi mjesecu tijekom kojeg su ti izdaci evidentirani u knjigama tijela za plaćanje odgovornog za dotični doprinos.
   3.   Kad euro postane valuta određene države članice, postupak preračunavanja iz prethodnog stavka i dalje se primjenjuje na sve izdatke evidentirane u knjigovodstvu tijela za plaćanje prije dana stupanja na snagu fiksne stope konverzije za nacionalnu valutu i euro.
   Članak 3.
   Stavljanje izvan snage
   Ovime se stavlja izvan snage Uredba (EEZ) br. 1866/90, ne dovodeći u pitanje prijelazne odredbe predviđene člankom 52. Uredbe (EZ) br. 1260/1999.
   Članak 4.
   Ova Uredba stupa na snagu trećeg dana od dana objave u Službenom listu Europskih zajednica.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 28. ožujka 2000.
      
         
            Za Komisiju
         
         Michaele SCHREYER
         
         
            Članica Komisije
         
      
   
   
      (1)  SL L 161, 26.6.1999., str. 1.
   
      (2)  SL L 359, 31.12.1998., str. 1.
   
      (3)  SL L 315, 16.12.1993., str. 1.
   
      (4)  SL L 206, 5.8.1999., str. 24.
   
      (5)  SL L 374, 31.12.1988., str. 1.
   
      (6)  SL L 337, 24.12.1994., str. 11.
   
      (7)  SL L 170, 3.7.1990., str. 36.
   
      (8)  SL L 290, 11.11.1994., str. 4.